Avignon – My Familie
Dag 8: 29 April 2013
Die Middeleeuse stad van Avignon is wêreldwyd bekend vir sy historiese skatte, teaterfeeste, Provençaalse lewenstyl, en natuulik die TV reeks "Die Meisie van Avignon"(1980s). Avignon word beskou as een van die kulturele hoofstede van Europa en is deel van UNESCO se wêreld erfenis skema. Die torings van die Palais des Papes ( Pous se Paleis) kan al van ver gesien word.
Avignon was vir eeue bekend as die ander Rome, die ander Pouslike Stad.
Een van die toegangspoorte na die ou vestingstad. Die stad se 12de eeuse skutmure omring antieke geboue, pleine, kronkelende stegies en pragtige strate.
'n Poort onderdeur die stadsmuur oppad na die ondergrondse parkering.
Die Palais des Papes, met die toeristetreinjie.
Avignon se toeristetreintjie vertrek vanaf die Place du Palais, aan die voet van die Pous se Paleis.
Oppad na die paleistuin, die "Rocher des Doms" uitgelê op 'n hoogte langs die paleis.
Oral deur die tuin is standbeelde van vorige Pouse.
Terug na die paleis oppad na die ou stad.
Die treintjie pas net-net in die nou stegies.
Die versterkings en torings op al die hoeke van die stad is 'n teken van Avignon se verlede as vestingstad.
Hotel des Monnaies – Die Munthuis. Die Munthuis is regoor die paleis en is gebou in 1619 en is een van die beste voorbeelde van die barokstyl in Avignon. Dit huisves tans die Olivier Messiaen musiek konservatorium. Dit is versier met die embleem van die familie Borghese wat ontwerp is met arende en jakkalse. Voor die gebou is 'n terras waar toeriste kan ontspan, deur straatkunstenaars vermaak word en die uitsig van die pragtige paleis kan geniet.
Winkels in gerestoureerde geboue.
Oppad na die paleis.
Die poort na die kaartjiekantoor en die res van die kompleks.
Antieke klipwerk en moderne tegnologie tesame in die kaartjiekantoor.
La Cour d'Honneur – die binnehof van die paleis.
Die ingang na die paleis – Avignon was die setel van die pous in die XIVde eeu. Konstruksie aan die paleis begin in 1335, en dit is voltooi in minder as twintig jaar, onder die leierskap van die twee passievolle bouer-pouse, Benedictus XII en sy opvolger Clemens VI.
Le Salle le Consistoire – Buiten die oudiotoer wat gehuur word by die ingang is hier ook interaktiewe uitstallings.
'n Skaalmodel van die paleiskompleks.
Die deur na die skatkamer.
Die skatkamer. In die 1980's is verskeie versteekte "kluise" ontdek onder die vloere. Geen skatte of dokumente is gevind nie – die vermoede is dat die skatte al in die middeleeue deur rowers ontdek is.
Die ingang na die pous se kwartiere.
"La Sacristie du Nord", waar Pous Innocent VI sy togas aangetrek het voor hy in die Groot kapel ingegaan het.
Relieëfwerk in die Sacristie du Nord.
Le Grande Tinel – die groot eetsaal van die pous.
Le Grande Chapelle.
Die boonste balkon wat uitkyk oor die La Cour d'Honneur.
Die einde van ons toer deur die Palais des Papes.
Oppad uit die kasteel na die parkeerarea.
Die Pont St Bénézet, of meer dikwels genoem Pont d'Avignon, kry sy naam van 'n gewilde kinderrympie. Dit is 'n beroemde middeleeuse brug wat gebou is om die Pouslike wonings te verbind en elke keer as die Pouse die brug gebruik sou hulle 'n ritueel hou deur te stop aan die voorkant van St Bénézet om vir 'n oomblik te bid, en om een Florin by die klein kapelletjie te gee vir liefdadigheid. Na jare se vloede en skade is die gebruik daarvan gestaak in 1668. Vandag is daar net vier van die oorspronklike boogseksies oor en mens kan loop tot aan die einde van die oorblywende deel tot waar dit skielik eindig in die middel van die rivier.